钦定古今图书集成/明伦汇编/交谊典/第069卷 > 春秋四传 > 《盟垂陇》
## 钦定古今图书集成/明伦汇编/交谊典/第069卷 > 春秋四传 > 《盟垂陇》

《春秋》：“夏六月，公孙敖会宋公、陈侯、郑伯、晋士縠盟于
垂陇。”

〈大全〉蜀杜氏曰：“《春秋》盟会，未有外大夫别会于诸侯者。垂陇之会，讥政在于大夫也。桓、文之伯，或盟王人，或致天子，是天子受制于诸侯也，《春秋》不与之，故书‘王人以先诸侯。晋襄绍伯致诸侯，而大夫会之，是诸侯受制于大夫也，《春秋》亦不与之，故序诸侯以先士縠’。”陈氏曰：“大夫而敌诸侯，于是始，晋遂以大夫主诸侯也。”然士縠主盟，曷为序诸侯之下，《春秋》不以大夫主盟也。故讫于宋，不以大夫主盟。